Aḥric n teẓri ad d-yawi ɣef usentel n tkatut-a, yellan d aḍris n Muḥya  Si Leḥlu  : deg tewsit-ines yellan d amezgun, d wamek i d-yewweḍ ɣer teqbaylit s tarrayt n tsuqilt. Ihi ad negzu belli aḥric n teẓri ad d-yessegzi amezgun, d umezruy-is d tewsatin yesɛan, seg tama nniḍen ad nerzu ɣer tsuqilt s tbadutin i d-as-yettunefken, sin ɣer-s ad nekcem deg yiwef wis sin n uḥric-agi amezwaru , d tudert n Mulyir d Muḥend u Yeḥya, d imahilen-nsen (leqdic-nsen deg tsekla)